62023CO0708_INF
Определение на Съда (седми състав) от 19 юли 2024 г. —MeSoFa/Комисия и ЕСП
(Дело C‑708/23 P)
„Обжалване — Член 181 от Процедурния правилник на Съда — Икономическа и парична политика — Банков съюз — Единен механизъм за преструктуриране (ЕМП) — Регламент (ЕС) № 806/2014 — Член 18 — Процедура за преструктуриране — Приемане на схема за преструктуриране от страна на Единния съвет за преструктуриране (ЕСП) — Липса на възражение от Европейската комисия и Съвета на Европейския съюз — Одобряване на схемата от Европейската комисия — Жалба за отмяна — Недопустимост на жалбата в частта, в която е насочена срещу Съвета — Явно неоснователна жалба до Съда“
1.
Институции на Европейския съюз — Упражняване на правомощия — Делегиране — Условия — Делегиране на Единния съвет за преструктуриране (ЕСП) на правомощия за вземане на решения — Приемане от ЕСП на схема за преструктуриране — Широко право на преценка — Нормативни разпоредби, с които се избягва изместването на отговорността от Комисията към ЕСП
(член 18, параграф 7 от Регламент № 806/2014 на Европейския парламент и на Съвета)
(вж. т. 29—31)
2.
Обжалване — Основания — Непълнота на мотивите — Подразбиращи се мотиви на Общия съд — Допустимост — Условия
(член 256, параграф 1 ДФЕС; член 36 и член 53, първа алинея от Статута на Съда)
(вж. т. 45)
Диспозитив
1)
Отхвърля жалбата като явно неоснователна.
2)
MeSoFa Vermögensverwaltungs AG, в ликвидация, понася направените от него съдебни разноски.